มีตุ่มบริเวณใต้หนังหุ้มอวัยวะเพศ ไม่คัน ไม่เจ็บ อยากทราบว่าอันตรายมากไหมครับถ้าจะไปพบแพทย์ ควรไปพบแพทย์ด้านไหนครับขอบครับ
สวัสดีค่ะ ตุ่มบริเวณอวัยวะเพศชายดังภาพแนบและอาการ อาจเกิดจาก-ตุ่มจากต่อมไขมันที่โตผิดปกติ ไม่จัดเป็นโรค ไม่ได้เกิดจากการติดเชื้อ และไม่ใช่โรคติดต่อเช่นกัน ลักษณะคือ เป็นเม็ดหรือตุ่มนูนสีขาว หรือเหลืองอ่อน พบได้ทั้งที่ผิวหนังของถุงอัณฑะหรือองคชาต มักไม่คันและไม่เจ็บ-ตุ่มจากเส้นเลือดที่ขยายตัว-ตุ่มจากการติดเชื้อเช่นติดโรคติดต่อทางเพศสัมพันธ์ ซึ่งควรได้รับการตรวจคัดกรองโรคติดต่อทางเพศสัมพันธ์ไปด้วย-การคั่งของน้ำเหลือง-เนื้องอกธรรมดาและมะเร็งขององคชาติ ซึ่งพบได้น้อยการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ควรไปพบแพทย์เพื่อตรวจร่างกายจริงให้ได้การวินิจฉัยที่แน่นอน เพราะอาจต้องคลำดูลักษณะของก้อนดังกล่าวมานี้ร่วมด้วยค่ะ สามารถไปพบแพทย์ทั่วไปก่อนได้ แพทย์จะส่งต่อไปพบแพทย์เฉพาะทางในสาขาที่เกี่ยวข้องต่อไป